Príloha č. 2

Neoficiálny preklad
listu ministra zahraničných vecí Slovenskej republiky
 adresovaný generálnemu tajomníkovi NATO

25. november 2002

Vážený pán generálny tajomník,

v mene slovenskej vlády je pre mňa potešením prijať pozvanie pre moju krajinu začať prístupové rozhovory so Severoatlantickou alianciou na základe rozhodnutia hláv štátov a vlád na stretnutí Severoatlantickej rady v Prahe. 

Chcel by som potvrdiť, že Slovenská republika je pripravená uskutočniť tieto rozhovory s tímom vedeným veľvyslancom Güntherom Altenburgom naplánované na december 2002 a január 2003. Verím, že rozhovory budú ukončené prijatím Prístupového protokolu do konca marca 2003. Slovenský tím, vedený štátnym tajomníkom Ministerstva zahraničných vecí Ivanom Korčokom, bude sledovať tento cieľ.

Slovenská republika je ochotná prevziať politické a vojenské povinnosti a záväzky vyplývajúce z členstva v NATO. Chcem Vás uistiť, že pozvánka je výzvou pre celú slovenskú spoločnosť urýchliť proces reforiem a tým zväčšiť náš prínos pre Alianciu. 

Teším sa na skoré stretnutie s Vami.

S pozdravom,

Eduard Kukan
minister zahraničných vecí Slovenskej republiky